Diari Oficial de la Generalitat Valenciana


Sumari del DOGV 9229, del 03-12-2021 (2021/12446)

RESOLUCIÓ de 26 de novembre de 2021, de la consellera de Participació, Transparència, Cooperació i Qualitat Democràtica de la convocatòria realitzada mitjançant Resolució de 8 de juny de 2021, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2021, subvencions a organitzacions no governamentals per al desenvolupament (ONGD), per al finançament de projectes i programes de cooperació internacional per al desenvolupament, a executar en països i poblacions estructuralment empobrits.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9229

Data del DOGV
:   03-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12254


Data del document
:   26-11-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 26 de novembre de 2021, de la consellera de Participació, Transparència, Cooperació i Qualitat Democràtica de la convocatòria realitzada mitjançant Resolució de 8 de juny de 2021, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2021, subvencions a organitzacions no governamentals per al desenvolupament (ONGD), per al finançament de projectes i programes de cooperació internacional per al desenvolupament, a executar en països i poblacions estructuralment empobrits. [2021/12986]  
  
Antecedents de fet  
1. En data 11 de juny de 2021, va ser publicada en el Diari Oficial de la Generalitat Valenciana (DOGV 9105) la Resolució de 8 de juny de 2021, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2021, subvencions a organitzacions no governamentals per al desenvolupament (ONGD), per al finançament de projectes i programes de cooperació internacional per al desenvolupament, a executar en països i poblacions estructuralment empobrits.  
A la convocatòria s'ha presentat un total de 133 sol·licituds, de les quals 22 es van presentar a la modalitat A, 99 a la modalitat B, 6 a la modalitat C i 6 a la modalitat D.  
2. En data 28 de juliol de 2021 es va publicar en el web de la Direcció General de Cooperació Internacional al Desenvolupament, el requeriment d'esmena de la documentació presentada en la convocatòria perquè les entitats sol·licitants en un termini de 10 dies hàbils esmenen la falta o acompanyen els documents que es requerien en l'annex que s'adjuntava al requeriment.  
3. En data 29 de setembre de 2021 es va publicar en la pàgina web de la Conselleria de Participació, Transparència, Cooperació i Qualitat Democràtica la proposta de resolució provisional de la comissió de valoració de la convocatòria i es va notificar telemàticament a les entitats aquesta publicació i s'adjuntava un pressupost validat i fitxa d'avaluació, segons el cas, i es concedia un termini de 10 dies hàbils a les entitats per a formular al·legacions a aquesta proposta.  
4. De les 133 sol·licituds presentades han sigut excloses 17 sol·licituds pels motius reflectits en l'annex III.  
5. Tenint en compte que de l'informe de l'òrgan instructor, de data 15 de novembre de 2021, es desprén que les entitats sol·licitants, excepte les relacionades en l'annex III, compleixen tots els requisits necessaris per a accedir a les subvencions, d'acord amb el que s'estableix en l'article 164.f), de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
6. La comissió de valoració, segons el que s'estableix en l'article 41 de l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament (d'ara en avant, Ordre 2/2021), en la reunió de data 15 de novembre de 2021, ha emés informe en el qual es concreta el resultat de l'avaluació de les sol·licituds, d'acord també al mencionat article 164.f, i ha formulat la proposta motivada de resolució definitiva de la convocatòria.  
  
7. D'acord amb el que estableix el número 6 de l'article 39 de l'Ordre 2/2021, i tenint en compte les disponibilitats pressupostàries, no és possible finançar el total de sol·licituds. Per això, la comissió de valoració determina que la puntuació mínima per a obtindre subvencions per la totalitat del pressupost validat en aquesta convocatòria és de 90,50 punts en la modalitat A, de 89 punts en la modalitat B, de 67,50 punts en la modalitat C, i de 65 punts en la modalitat D.  
8. En el punt tercer de la resolució s'estableix el finançament de la convocatòria amb càrrec a les següents línies de subvenció del pressupost de la Generalitat per a l'any 2021:  
- Línia S6556000 «Subvencions a ONGD per a accions de desenvolupament», dotada amb un import de 60.788.779 d'euros, en el capítol IV, per al finançament de despeses corrents, en l'aplicació pressupostària 56.84.42.87100.5.  
- Línia S2324000 «Subvencions ONGD per a la realització d'accions de cooperació internacional al desenvolupament», dotada amb un import de 6.000.000 d'euros, en el capítol VII, per al finançament de despeses de capital, en l'aplicació pressupostària 77.75.04.00165.8.  
- Línia S8302000 «Subvencions indemnització a la Generalitat per la restitució de fons públics indegudament disposats», dotada amb un import de 1.000 euros, en el capítol IV, per al finançament de despeses corrents, en l'aplicació pressupostària 49.83.57.02819.4.  
Així mateix, en el punt 2 d'aquest apartat, s'estableix que els imports esmentats podran ser incrementats a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que es disposa per l'article 58, apartat 2, lletra a, punt quart, del Reial decret 887/2006, de 21 de juliol, pel qual s'aprova el Reglament de l'LGS.  
  
De conformitat amb aquesta previsió, mitjançant la Resolució de data 27 de setembre de 2021, de la Conselleria d'Hisenda i Model Econòmic, s'autoritza una generació de crèdits en la línia de subvenció S8302 «Subvencions indemnització en la Generalitat per la restitució de fons públics indegudament disposats» del capítol 4 del programa 134.10, Cooperació internacional al desenvolupament, de la Conselleria de Participació, Transparència, Cooperació i Qualitat Democràtica, per import total de 616.910,41 euros s'incrementa la línia S8302000 «Subvencions indemnització a la Generalitat per la restitució de fons públics indegudament disposats», ascendint el seu import total a 617.910,41 euros.  
De conformitat amb l'apartat 8 del punt quart de la resolució de convocatòria, la quantia total de fons de la convocatòria serà distribuïda entre les quatre modalitats de la següent manera:  
a) Per a la modalitat A es destina un percentatge del 33 per 100 dels fons previstos per a la convocatòria, la qual cosa suposa un total de 5.483.910,43 - quant al capítol IV i un total d'1.980.000 - referent al capítol VII.  
b) Per a la modalitat B es destina un percentatge del 60 per 100 dels fons previstos per a la convocatòria, la qual cosa suposa un total de 9.970.746,25 - quant al capítol IV i un total de 3.600.000 - referent al capítol VII.  
c) Per a la modalitat C es destina un percentatge del 4 per 100 dels fons previstos per a la convocatòria, la qual cosa suposa un total de 664.716,42 - quant al capítol IV i un total de 240.000 - referent al capítol VII.  
d) Per a la modalitat D es destina un percentatge del 3 per 100 dels fons previstos per a la convocatòria, la qual cosa suposa un total de 498.537,31 - quant al capítol IV i un total de 180.000 - referent al capítol VII.  
  
Fonaments de dret  
I. Pel que fa a la competència per a resoldre aquest procediment, es tenen en compte les atribucions contemplades en l'article 160.4.c, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el que es preveu en el Decret 179/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Participació, Transparència, Cooperació i Qualitat Democràtica.  
  
II. Així mateix, en la tramitació d'aquest procediment s'ha tingut present el que s'estableix en l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament i la resolució de convocatòria esmentada i, en tot allò no regulat en aquesta ordre, hom s'ha ajustat al que disposen la Llei 38/2003, de 17 de novembre, general de subvencions i el seu reglament de desenvolupament, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En virtut d'això, i de l'informe de l'òrgan instructor, i de l'acta de la comissió de valoració, que ha adoptat en la seua sessió de 15 de novembre de 2021, resolc:  
  
Primer  
Concedir a les entitats i projectes esmentats en l'annex I de la present resolució les subvencions sol·licitades per l'import que apareix especificat en el mateix dins del crèdit disponible d'acord amb el punt tercer de la convocatòria.  
Els imports globals concedits per a projectes i programes de cooperació internacional per al desenvolupament a executar en països i poblacions estructuralment empobrits, amb càrrec a les línies de subvenció S6556000 i S8302000, totes dues corresponents al capítol IV i a la línia de subvenció S2324000, corresponent al capítol VII, programa 134.10, del pressupost de despeses de la Generalitat per a l'exercici 2021, són els següents:  
- Modalitat A; Import total capítol IV 5.484.240,43 ?; Import total capítol VII 976.133,04 -  
- Modalitat B: Import total capítol IV 97.222.689,11 ?; Import total capítol VII 2.873.322,47 -  
- Modalitat C; Import total capítol IV 509.364,99 ?; Import total capítol VII: 50.243,03 -  
- Modalitat D; Import total capítol IV 214.735,88 ?; Import total capítol VII: 44.106,24 -  
Una vegada aplicats els imports concedits de l'annex I, en la línia S2324000 «Subvencions ONGD per a la realització d'accions de cooperació internacional al desenvolupament», dotada amb un import de 4.953.079,07 euros, en el capítol VII, per al finançament de despeses de capital, en l'aplicació pressupostària 96.79.53.58337.4 queda un romanent de 2.056.195,21 euros.  
Les entitats beneficiàries hauran de presentar el model d'acceptació normalitzat en el termini de set dies hàbils a comptar des del següent de la publicació d'aquesta resolució de concessió, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'adreça http://www.gva.es/va/inicio/procedimientos'id\_proc=18864&version=amp. L'incompliment de la comunicació d'acceptació en aquest termini determinarà l'exclusió de la convocatòria.  
Sense perjudici del que s'assenyala en el punt anterior, qualsevol sol·licitant podrà renunciar a la subvenció abans del deslliurament dels fons de manera expressa, de manera telemàtica en el tràmit citat en el paràgraf anterior. Si la renúncia es produeix després d'haver percebut la subvenció concedida, haurà de reintegrar-se la quantitat percebuda més els interessos legals corresponents.  
  
Segon  
Denegar les subvencions sol·licitades a les entitats i projectes esmentats en l'annex II, de la present resolució, pels motius que s'hi expressen.  
  
Tercer  
Excloure les entitats i projectes esmentats en l'annex III de la present resolució de les subvencions sol·licitades, pel motiu que s'hi expressa.  
  
Quart  
Comunicar a les entitats beneficiàries el pressupost validat del projecte o programa l'execució del qual ha d'adequar-se a aquest. Les entitats beneficiàries que es relacionen a continuació, d'acord amb el que es disposa en l'article 43 de l'Ordre 2/2021, hauran de presentar la reformulació de l'actuació subvencionada en el termini de set dies hàbils des de la publicació en el DOGV d'aquesta resolució de concessió, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a l'adreça http://www.gva.es/va/inicio/procedimientos'id\_proc=18143&version=amp:  
  
  
Contra la present resolució, que posa fi a la via administrativa, es podrà interposar, potestativament, un recurs de reposició davant d'aquest mateix òrgan, en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, de manera telemàtica, en el tràmit específic d'aportació de documentació d'aquesta convocatòria, en la seu electrònica de la Generalitat, accedint a la URL http://www.gva.es/va/inicio/procedimientos'id\_proc=18992&version=amp, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que es preveu en els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que es faça ús de qualsevol altra via que es considere oportuna.  
  
València, 26 de novembre de 2021.- La consellera de Participació, Transparència, Cooperació i Qualitat Democràtica: Rosa Pérez Garijo.